En 26-årig mand var natten til torsdag i fuld gang med at fylde to beholdere i en varebil op med dieselolie fra NT's tankanlæg i Åbyen lidt udenfor Hirtshals. Men ved halv to tiden kom en patruljevogn pludselig forbi og opdagede mandens unoder. Inden da havde den 26-årige nået at tanke omkring 600 liter dieselolie. Manden blev anholdt på stedet, og han skal afhøres i løbet af dagen.

Opsummering:
En politipatrulje kunne natten til torsdag anholde en 26-årig mand, efter de havde taget ham i at stjæle 600 liter dieselolie fra NT's tankanlæg i Åbyen ved Hirtshals.